|  |  |  |
| --- | --- | --- |
| **REPUBLICA MOLDOVA****CONSILIUL RAIONAL****SÎNGEREI** |  | **РЕСПУБЛИКА МОЛДОВА****СЫНДЖЕРЕЙСКИЙ****РАЙОННЫЙ СОВЕТ** |

**EXTRAS**

**DECIZIE Nr. 8/2**

**din 28 noiembrie 2024**

**or. Sîngerei**

**Cu privire la aprobarea bugetului raional pentru anul 2025**

 Având în vedere: Nota de fundamentare Cu privire la aprobarea bugetului raional pentru anul 2025;

 În temeiul prevederilor Legii cu privire la actele normative nr.100/2017, art.43 alin.(1) lit.b) și b1) ale Legii nr.436/2006 privind administraţia publică locală, art.24, art.25, art.47 și art.55 ale Legii finanţelor publice şi responsabilităţii bugetar-fiscale nr.181/2014, art.20 și art.21 ale Legii nr.397/ 2003 privind finanţele publice locale, art.37 al Legii nr.419/2006 cu privire la datoria sectorului public, garanţiile de stat şi recreditarea de stat, Setului metodologic privind elaborarea, aprobarea şi modificarea bugetului, aprobat prin Ordinul Ministrului finanţelor nr.124/2023, Consiliul raional

 **D E C I D E:**

1. Se ia act de Raportul cu privire la aprobarea bugetului raional pentru anul 2025 (Anexa „A” la prezenta decizie).
2. Bugetul raional pentru anul 2025 se aprobă la venituri în suma de **295345,5** mii lei şi la cheltuieli în suma de **294451,1** mii lei cu sold bugetar / sursa de finanțare **894,4** mii lei pentru rambursarea împrumutului recreditat între bugetul de stat și bugetul raional.
3. Se aprobă plafonul datoriei bugetului raional în sumă de **198768,04** EURO şi plafonul garanţiilor acordate de Consiliul raional în sumă de zero lei.
4. Se aprobă în componența bugetului raional cuantumul fondului de rezerva în suma de **147,0** mii lei.
5. Indicatorii generali şi sursele de finanţare ale bugetului raional pentru anul 2025 se prezintă în Anexa nr.1.
6. Plafonul datoriei bugetului raional şi plafonul garanţiilor acordate de Consiliul raional pentru anul 2025 se prezintă în Anexa nr.2.
7. Componenţa veniturilor bugetului raional pentru anul 2025 se prezintă în Anexa nr.3.
8. Resursele şi cheltuielile bugetului raional pentru anul 2025 conform clasificației funcționale și pe programe se prezintă în Anexa nr.4.
9. Transferurile primite de la bugetul de stat către bugetul raional pentru anul 2025 se prezintă în Anexa nr.5.
10. Bugetele instituțiilor de învățămînt preșcolar, primar, gimnazial și liceal, finanțate din bugetul raional pentu anul 2025 se prezintă în Anexa nr.6.
11. Nomenclatorul tarifelor serviciilor prestate contra plată de către autoritățile / institutiile bugetare pentru anul 2025 se prezintă în Anexa nr.7.
12. Efectivul-limită al statelor de personal din autoritățile / instituțiile bugetare finanțate din bugetul raional pentru anul 2025 se prezintă în Anexa nr.8.
13. Programul anual al împrumuturilor contractate de Consiliul raional pentru cheltuieli de capital pe termen lung de la instituţiile financiare şi de la alţi creditori din ţară şi de peste hotare şi termenele de rambursare ale acestora pentru anii 2024-2027 se prezintă în Anexa nr.9.
14. Cheltuielile pentru serviciul datoriei a Consiliului raional pentru anul 2025 și a estimărilor pentru anii 2026-2027 se prezintă în Anexa nr.10.
15. Sinteza veniturilor colectate de către autoritățile / instituţiile bugetare finanțate din bugetul raional pentru anul 2025 se prezintă în Anexa nr.11.
16. Creanțele înregistrate la data de 01.01.2025 de către autoritățile / instituțiile finanțate de la bugetul raional, vor fi achitate din contul şi în limita alocaţiilor aprobate pentru anul 2025.
17. Autoritățile și instituțiile bugetare finanțate de la bugetul raional vor asigura:
	1. Dezagregarea în termen a limitelor stabilite, cu introducerea acestora în sistemul informaţional de management financiar.
	2. Legalitatea utilizării alocațiilor bugetare şi respectarea limitelor aprobate.
	3. Utilizarea conform destinaţiei a transferurilor cu destinaţie specială, alocate de la bugetul de stat;
	4. Contractarea de lucrări, servicii, bunuri materiale conform prevederilor Legii nr.131/2015 privind achiziţiile publice.
	5. Raportarea în termenele stabilite a performanţelor realizate, conform competenţei.
18. Direcţia Finanţe (dl O. Banaru), va analiza sistematic executarea bugetului raional şi va înainta, în caz de necesitate, propuneri concrete pentru consolidarea disciplinei financiar-bugetare şi menţinerea echilibrului bugetar.
19. Se autorizează:
	1. Preşedintele raionului (dl C. Cainarian) cu rolul de administrator de buget.
	2. Administratorul de buget:
20. să modifice planurile de alocaţii între diferite nivele ale clasificaţiei economice (k2) în cadrul aceleiaşi funcţii (F1-F3) în cadrul unui subprogram, inclusiv majorarea cheltuielilor de personal, inclusiv din componenta raională a transferurilor categorale în sfera educației, fără modificarea cheltuielilor pentru investiţii capitale şi a transferurilor înterbugetare;
21. să includă în programele respective de cheltuieli, în baza dispoziţiei, alocaţiile repartizate prin decizia Consiliului raional din fondul de rezervă, precum şi transferurile de la bugetul de stat la bugetul raional, repartizate prin alte acte normative decât Legea bugetului de stat, inclusiv transferurile cu destinaţie specială, transferurile cu destinaţie generală și alte transferuri cu destinaţie generală.
	1. Autorităţile bugetare (Org1 şi Org1i) să modifice planurile de alocaţii între instituţiile subordonate între nivele K4, în cadrul aceleiaşi funcţii (F1-F3) şi aceluiaşi subprogram P1P2, cu respectarea limitei stabilite la nivel de K2. Totodată, autorităţile bugetare pot modifica resursele colectate între înstituţiile din cadrul aceleiaşi funcţii (F1-F3), fără modificarea limitei aprobate.
	2. Instituţiile bugetare să modifice planurile de alocaţii între nivele K5-K6, cu respectarea limitei stabilite la nivel de K4 al clasificaţiei economice de către organul ierarhic superior.
22. Secretara interimară a Consiliului raional (dna A. Mihaliuc), va asigura aducerea la cunoştinţă publică prin publicare și/sau afişare în locuri publice a prezentei decizii și materialelor aferente în termenele stabilite de legislația în vigoare.
23. Controlul asupra realizării prezentei decizii, se pune în sarcina Comisiei consultative pentru Economie, Finanţe şi Buget (dl N. Postoroncă).
24. Termenul intrării în vigoare a prezentei decizii este 01 ianuarie 2025.
25. Prezenta decizie poate fi contestată la Judecătoria Bălți (sediul Central, str. Hotinului, 43) în termen de 30 zile de la data publicării, potrivit prevederilor Codului administrativ al Republicii Moldova nr.116/2018.

**Preşedintele şedinţei Oleg ROTARU**

**CONTRASEMNAT:**

**Secretară interimară a Consiliului raional Angela MIHALIUC**

***Conform originalului***

**Secretară interimară a Consiliului raional Angela MIHALIUC**